VS002480
Datum: 2003-07-08T02:00:00.000+02:00
datum_sodbe_i_stopnje: 2009-04-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice
fischer: izredno hudi primeri
odskodnina: 200.000 EUR - končni znesek odškodnine je bil ustrezno zmanjšan glede na znesek že izplačane odškodnine
opombe: II Ips 20/2010. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Zaposlen v cestnem podjetju.

## Škodni dogodek

Prometna nesreča – poškodovan, ko je v delovni stroj za barvanje talnih oznak, ki ga je upravljal oškodovanec, trčilo tovorno vozilo.

## Poškodba

Zelo hude poškodbe – obtolčenine možganov, prelom lobanje, prekinitev trde možganske opne, iztrgan del možganovine, dvojni serijski prelom leve strani prsnega koša od 1. do 12. rebra, izliv krvi v prsni koš z vdorom zraka, obtolčenine srca, prelom leve ključnice, raztrganina vranice, prelom leve nadlahti, epileptični napad po poškodbi (gre za trajno posledico poškodbe možganov).

## Telesne bolečine

55.000 EUR Stalne hude bolečine – 10 dni, občasne hude bolečine – 4 tedne, lahke bolečine – 3 mesece z vmesnimi obdobji hudih do srednjih bolečin; srednje hude bolečine bo trpel tudi v bodoče zaradi poškodbe možganov ter lahke občasne bolečine v levi rami.

#### Hospitalizacija

27 dni, 11 dni v umetni komi, operacije roke v splošni anesteziji.

#### Ambulantno zdravljenje

Številni obiski pri splošnem zdravniku.

#### Rehabilitacija

Fizikalna terapija v REA in na kirurškem oddelku, nato še v zdravilišču in v ZRI Soča.

#### Nevšečnosti med zdravljenjem

Prejemanje analgetikov, antibiotikov, pomirjeval, vse v obliki injekcij in tablet, več RTG slikanj, CT možganov, transfuzija krvi, infuzija, 7 pregledov v kirurški ambulanti, 5 pri nerologu, 1 pri psihiatru, 3 pri internistu, 1 pri kliničnem psihologu; dobival je epileptične napade v razmaku 3. tednov, kasneje pa celo pogosteje, zato je bila atiepileptična terapija okrepljena.

## Strah

10.000 EUR Zaradi nezavesti in umetne kome primarnega strahu ni bilo; po prebujenju iz kome sekundarni strah srednje intenzitete, saj se oškodovanec ni zavedal, da je njegovo življenje ogroženo; bil je popolnoma dezorientiran, svojcev na začetku ni prepoznaval, razumel je le enostaven govor, artikulacije in govora ni bil sposoben. Postopoma se je stanje popravljalo, še posebej po tem, ko je po rehabilitaciji v ZJC Soča lahko blago samostojno hodil. Imel je težave s pomnjenjem, koncentracijo, pisanjem, pri se mu je zatikalo in je jecljal. Šlo je za dolgotrajen strah, ki je trajal do ocene invalidske komisije dne 24.3.2006. Od tedaj dalje je ta strah blag in občasen; utrpeli strah je trajno porušil duševno ravnovesje, zato mora ves čas jemati pomirjevala.

## Zmanjšanje življenjske aktivnosti

120.000 EUR Oškodovancu se je življenje popolnoma spremenilo, zaradi česar izjemno trpi. Zaveda se, da se stanje ne bo nikoli popravilo, da ne bo sposoben za samostojno življenje, redno zaposlitev in aktivno ukvarjanje z družino. Utrpel je trajne in nepopravljive spremembe v telesni in duševi integriteti, zato je hitro razdražljiv, tesnoben, občasno depresiven. Ker prekvalifikacija ne pride v poštev, mu je dodeljena trajna I. stopnja invalidnosti. Za večino domačih opravil ni sposoben (lahko se oblači, hrani, obuva, opravlja telesno higieno in kratkotrajna najenostavnejša opravila, a pod nadzorom). Nezmožen je športne aktivnosti. Ima motnje pozornosti, spomina, koncentracije, nezanesljivo pomnjenje, slabo bere in piše. Slabše je iniciativen, ni sposoben del, ki zahtevajo hitre spremembe, ni sposoben gibanja v prometu, neučinkovit pi delih ki zahtevajo pomnjenje in pisanje, govorno komunikacijo. Zaradi posttravmatske epilepsije je nesposoben za delo na višini, ter na mestih, kjer bi se v primeru napada lahko poškodoval.

## Skaženost

15.000 EUR Ima subjektiven občutek manjvrednosti. Skaženost je opazna – hoja in drža sta rigidni, ne spremlja hoje z rokami, motorično je upočasnjen, gvoor ni tekoč. Ima deformirano glavo, v lasišču ima slabše vidno polkrožno brazgotino, ki teče do obrvi - dolga 10 cm; ob zatilju ima vdolbino s kostnim defektom v lobanji (2x6 cm); ima brazgotino v levi veki na zunanji strani - dolga 2 cm, brazgotino v sedmem interkostalnem prostoru na levi, brazgotino na levi strani trebuha – dolga 13 cm, brazgotina na zunanji strani rame – dolga 1,5 cm.

---

OZ paragraf 179